pythainlp/thai_wikipedia_clean_20230101 huggingface dataset:
รอเบิร์ต วอลโพล เอิร์ลแห่งออร์ฟอร์ด  หรือเป็นที่รู้จักกันในนาม เซอร์ รอเบิร์ต วอลโพล เป็นรัฐบุรุษและนักการเมืองชาวอังกฤษผู้ถือว่าเป็นนายกรัฐมนตรีคนแรกโดยพฤตินัย และยังถือเป็นนายกรัฐมนตรีที่ครองตำแหน่งยาวนานที่สุดในประวัติศาสตร์ เขาเป็นหนึ่งในนักการเมืองที่ยิ่งใหญ่ที่สุดในประวัติศาสตร์อังกฤษ เขาได้รับเลือกตั้งเข้าไปในสภาในปี 1701 ในฐานะสมาชิกพรรควิก และได้ดำรงตำแหน่งสำคัญหลายตำแหน่ง เนื่องจากเขาเป็นพวกผู้ดีจากนอกกรุง ดังนั้นเขาจึงมองหาฐานการเมืองจากนอกกรุงเป็นหลัก
วอลโพลเกิดที่หมู่บ้านโฮตัน มณฑลนอร์ฟอล์ก ในปี 1676 เป็นบุตรคนที่ห้าในจำนวน 19 คนของพันเอกรอเบิร์ต วอลโพล ผู้ดีนอกกรุงและผู้แทนจากพรรควิกในสภาสามัญชน ส่วนมารดาคือแมรี วอลโพล บุตรีและทายาทของเซอร์จี ออฟเฟรย เบร์เวลล์ ในวัยเด็กเขาเข้าศึกษาที่โรงเรียนเอกชนในหมู่บ้านเมสซิงแฮมในนอร์ฟอล์ก และในปี 1690 ก็เข้าศึกษาต่อในวิทยาลัยอีตันซึ่งที่นั่นเขาได้รับคำกล่าวว่าเป็น "นักเรียนที่ยอดเยี่ยม" เขาออกจากอีตันในเดือนเมษายน 1696 และเข้าสมัครเรียนต่อที่คิงส์คอลเลจน์แห่งมหาวิทยาลัยเคมบริดจ์ ในเดือนพฤษภาคม 1698 เขาออกจากคิงส์คอลเลจน์เพื่อกลับบ้านไปช่วยบิดาบริหารและจัดการทรัพย์สินของครอบครัวแทนพี่ชายที่พึ่งเสียชีวิตไป เขาเคยมีความคิดที่จะอุทิศตนสู่ศาสนา แต่เนื่องจากกลายเป็นบุตรชายคนโตและทายาทลำดับแรกของครอบครัว ทำให้เขาต้องล้มเลิกความคิดนั้นไป จนกระทั่งในเดือนพฤศจิกายน 1700 บิดาของเขาก็ถึงแก่กรรม และเขากลายเป็นหัวหน้าครอบครัว จากเอกสารที่เขียนด้วยลายมือของบิดา ระบุว่าครอบครัววอลโพลมีคฤหาสน์ถึง 9 หลังในนอร์ฟอล์ก และอีกหลังในซัฟฟอล์ก
ศาลเจ้าชงมโย
ศาลเจ้าชงมโย คือหนึ่งในแหล่งมรดกโลกทางวัฒนธรรมของประเทศเกาหลีใต้ ตั้งอยู่ในโซล สร้างขึ้นในสมัยพระเจ้าแทโจแห่งโชซอนในปี พ.ศ. 1937 (ค.ศ. 1394) เป็นศาลเจ้าในลัทธิขงจื๊อที่สร้างขึ้นเพื่ออุทิศแด่กษัตริย์และราชินีของราชวงศ์โชซ็อน
ภายในศาลเจ้ามีอาคารหลักที่เรียกว่า ช็องจ็อน (Jeongjeon) สร้างขึ้นแพื่อเป็นที่ประทับหรือห้องบูชากษัตริย์และราชินี และมีทั้งหมด 7 ห้องเมื่อแรกสร้าง แต่ได้สร้างขยายเพิ่มเรื่อยมากระทั่งมีห้องทั้งหมด 19 ห้อง อย่างไรก็ตาม สิ่งก่อสร้างที่เห็นในปัจจุบันนี้เป็นสิ่งก่อสร้างที่ได้สร้างขึ้นมาใหม่ในปี พ.ศ. 2146 (ค.ศ. 1601) หลังจากกองทัพญี่ปุ่นได้เข้ารุกรานเกาหลีและเผาทำลายศาลเจ้าดั้งเดิมลง
อาคารจงจอนในปัจจุบันได้รับลงทะเบียนเป็นสมบัติประจำชาติเกาหลีใต้อันดับที่ 277 และเป็นอาคารสถาปัตยกรรมเกาหลีที่มีความยาวมากที่สุด
ศาลเจ้าชงมโยได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อปี พ.ศ. 2528 ที่กรุงเบอร์ลิน ประเทศเยอรมนี โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
อัลซไฮเมอร์
อัลซไฮเมอร์ หรือ อัลไซเมอร์ (Alzheimer) อาจหมายถึง
Alzheimer's
นาโนฮะ
Nanoha
จงเมียว
สเปนเซอร์ คอมป์ตัน เอิร์ลแห่งวิลมิงตัน
สเปนเซอร์ คอมป์ตัน เอิร์ลแห่งวิลมิงตัน  เป็นนักการเมืองและรัฐบุรุษชาวอังกฤษ เขาได้ดำรงตำแหน่งเป็นนายกรัฐมนตรีคนที่สองต่อจากเซอร์ รอเบิร์ต วอลโพล ถึงแม้ช่วงรัฐบาลของเขา อำนาจและอิทธิพลแท้จริงจะอยู่ที่ลอร์ดคาร์เล็ตซึ่งเป็นรัฐมนตรีต่างประเทศ เอิร์ลแห่งวิลมิงตันถึงแก่อสัญกรรมขณะดำรงอยู่ในตำแหน่งนายกรัฐมนตรี
พระเจ้าเฮนรีที่ 2 ของอังกฤษ
อด๊อฟ ฮิตเลอร์
สามกษัตริย์ ห้าจักรพรรดิ
เฮนรี เพแลม
เฮนรี เพแลม (อังกฤษ : Henry Pelham) ดำรงตำแหน่งนายกรัฐมนตรีคนที่ 3 แห่งบริเตนใหญ่ตั้งแต่ ค.ศ.1743 - 1754 เกิดที่ซัสเซ็กซ์ เมื่อวันที่ 25 กันยายน ค.ศ. 1694 และถึงแก่กรรมเมื่อวันที่ 6 มีนาคม ค.ศ. 1754 ที่กรุงลอนดอน ขณะอายุได้ 59 ปี
ชวรัตน์ ชาญวีรกุล
ทอมัส เพลแฮม-โฮลล์ส ดยุกแห่งนิวคาสเซิล
ทอมัส เพลแฮม-โฮลล์ส ดยุกแห่งนิวคาสเซิลอัพพอนไทน์ และดยุกแห่งนิวคาสเซิลอันเดอร์ไลน์ (อังกฤษ : Thomas Pelham-Holles, Duke of Newcastle upon Tyne and Duke of Newcastle-under-Lyne) หรือรู้จักกันในชื่อว่า ดยุกแห่งนิวคาสเซิล ดำรงตำแหน่งนายกรัฐมนตรีสหราชอาณาจักรคนที่ 4 ต่อจากเฮนรี เพลแฮม พี่ชายของเขา
ไฉ่ซิ้งเอี๊ย
บริษัท ผลิตภัณฑ์กระดาษไทย จำกัด
ตี๋ เหรินเจี๋ย
ตี๋ เหรินเจี๋ย ตามสำเนียงจีนกลาง หรือ เต๊ก ยิ่นเกี๊ยด ตามสำเนียงฮกเกี้ยน (; ค.ศ. 630 — 15 สิงหาคม ค.ศ. 700) หรือชื่อรองว่า ไหวฺอิง  เป็นอัครมหาเสนาบดีแห่งราชวงศ์ถัง ในรัชศกอู่ เจ๋อเทียน (บูเช็กเทียน) เป็นข้าราชการหนึ่งในหลาย ๆ คนซึ่งได้รับการสรรเสริญมากที่สุดในรัชศกดังกล่าว และเป็นที่สดุดีว่ามีบทบาทผลักดันให้อู่ เจ๋อเทียนเปลี่ยนแปลงการปกครองจากระบอบอันโหดร้ายเป็นระบอบอันเชิดชูคุณธรรม
ตี๋ เหรินเจี๋ยเกิดในตระกูลขุนนางจากเมืองไท่หยวน เมื่อ ค.ศ. 630 ในรัชศกถังไท่จง
ตี๋ เซี่ยวซู่ (狄孝緒) ผู้เป็นปู่ เคยดำรงตำแหน่งเลขาธิการสำนักบริหาร (尚書左丞) ส่วน ตี๋ จือซุ่น (狄知遜) บิดา เคยเป็นผู้ว่าราชการเมืองกุ๋ยโจว (夔州) ซึ่งปัจจุบันคือฉงชิ่ง
ในวัยเยาว์ ตี๋ เหรินเจี๋ยนั้นเป็นที่เลื่องลือในความใฝ่รู้ใฝ่เรียน หลังจากสอบได้เป็นจอหงวน เขาได้รับแต่งตั้งเป็นปลัดเมืองไคเฟิง มณฑลเหอหนัน ครั้งนั้น เพื่อนร่วมงานของเขาได้ร้องเรียนเท็จต่อผู้บังคับบัญชาว่า เขาขาดคุณสมบัติเป็นข้าราชการ ประจวบกับที่ หยัน ลี่เปิ่น (閻立本) เสนาบดีกระทรวงสวัสดิการสาธารณะ ผ่านมาตรวจราชการในท้องที่นั้น และขึ้นพิจารณาข้อร้องเรียนดังกล่าว เมื่อหยัน ลี่เปิ่น ได้พบตี๋ เหรินเจี๋ย ก็ประทับใจในบุคลิกลักษณะ และกล่าวว่า
"ขงจื่อนั้นเคยกล่าวว่า 'อันความดีงามของบุคคลใดก็ดี ย่อมชี้วัดได้โดยความผิดพลาดของบุคคลนั้นเอง' ตัวท่านนี้อุปมาดังไข่มุกจากริมสมุทร แลขุมทรัพย์อันกู้ได้มาแต่แดนอาคเนย์ก็มิปาน"
หยัน ลี้เปิ่นได้สนับสนุนให้ตี๋ เหรินเจี๋ยเป็นเจ้าเมืองไคเฟิง ขณะปฏิบัติหน้าที่นั้น ตี๋ เหรินเจี๋ยเป็นที่เลื่องลือในด้านความเอาใจใส่ผู้ใต้บังคับบัญชาและราษฎร ครั้งหนึ่ง เจิ้ง ฉงจื้อ (鄭崇質) เพื่อนร่วมงานของเขา ได้รับคำสั่งให้ไปตรวจราชการในที่ห่างไกล ขณะนั้น เขาทราบว่ามารดาผู้ชราของเจิ้ง ฉงจื้อ กำลังเจ็บไข้ ก็รุดไปหาลิ่น เหรินจือ (藺仁基) เลขาธิการสำนักบริหาร เพื่อร้องขอให้ตั้งเขาไปตรวจราชการแทน ลิ่น เหรินจือประทับใจในตี๋ เหรินเจี๋ยเป็นอันมาก
ใน ค.ศ. 676 รัชศกถังเกาจง ตี๋ เหรินเจี๋ยได้รับแต่งตั้งเป็นเลขาธิการศาลสูงสุด (大理丞) ตี๋ เหรินเจี๋ยปฏิบัติหน้าที่ด้วยความบริสุทธิ์ยุติธรรม และเป็นที่กล่าวขานว่า ระหว่างดำรงตำแหน่งดังกล่าว เขาได้พิพากษาคดีถึงหนึ่งหมื่นเจ็ดพันราย และไม่มีคู่ความไม่พอใจคำพิพากษาของเขาแม้แต่คนเดียว
ในปีเดียวกันนั้น มีเหตุการณ์ซึ่ง นายพลฉวน ชั่นไฉ (權善才) และพลทหารฟั่น ไหวฺอี้ (范懷義) ทำลายหมู่ต้นไม้มงคลบนสุสานอดีตจักรพรรดิถังไท่จงไปโดยอุบัติเหตุ จักรพรรดิถังเกาจงทราบความแล้วก็โกรธ ให้ประหารชีวิตนายทหารทั้งสอง ตี๋ เหรินเจี๋ยจึงทูลว่า ตามกฎหมายแล้ว นายทหารทั้งคู่มีโทษไม่ถึงชีวิต เพียงไล่ออกเท่านั้น จักรพรรดิถังเกาจงทรงฟังแล้วก็โกรธ มีรับสั่งให้ทหารไล่ตี๋ เหรินเจี๋ยออกไปจากที่เฝ้า แต่ตี๋ เหรินเจี๋ยนั้นยังคงทูลทัดทานไม่ยอมหยุด จนจักรพรรดิถังเกาจงได้สติและเข้าพระราชหฤทัย ให้ไล่นายทหารทั้งสองออกตามกฎหมายแทน หลังจากนั้นไม่กี่วัน ก็โปรดให้ตี๋ เหรินเจี๋ยดำรงตำแหน่งขุนนางทัดทาน (御史)
ราว ๆ ค.ศ. 679 เหวย หงจือ (c=韋弘機) เสนาบดีเกษตราธิการ ได้สร้างพระที่นั่งสามหลังทางด้านตะวันออกของนครลั่วหยาง คือ พระที่นั่งซู่หยู่ (宿羽宮) พระที่นั่งเกาชัน (高山宮) และพระที่นั่งชั่งหยาง (上陽宮) ตี๋ เหรินเจี๋ยทูลว่า เหวย หงจือกำลังนำพาพระจักรพรรดิไปสู่ความสุรุ่ยสุร่ายอันเป็นบ่อเกิดแห่งหายนะ พระจักรพรรดิทรงก็เห็นด้วย ก็ไล่เหวย หงจือออกจากตำแหน่งทันที
ตี๋ เหรินเจี๋ย ได้ถูกสร้างเป็นตัวละครเอกในวัฒนธรรมร่วมสมัยของจีนหลายประการ โดยดัดแปลงให้เป็นนักสืบ เช่น ภาพยนตร์และซีรีส์เรื่องต่าง ๆ เช่น "Detective Dee and the Mystery of the Phantom Flame" ("ตี๋เหรินเจี๋ย ดาบทะลุคนไฟ") ในปี ค.ศ. 2010 นำแสดงโดย หลิว เต๋อหัว, หลิว เจียหลิง, เติ้ง เชา, เหลียง เจียฮุย, "Young Detective Dee Rise of the Sea Dragon" ("ตี๋เหรินเจี๋ย ผจญกับดักเทพมังกร") ในปี ค.ศ. 2013 อันเป็นภาคต่อ นำแสดงโดย แองเจลาเบบี, คิม บ็อม และซีรีส์ชุด "Young Sherlock" ("ตี๋เหรินเจี๋ย ยอดนักสืบคู่บัลลังก์") นำแสดงโดย หวง จงเจ๋อ, หม่า เทียนยฺหวี่, หลิน ซินหยู, หยวน หง เป็นต้น
ต้าถัง
หูหนัน
ถังเกาจง
หลี่เสี่ยน
หลี่ตั้น
หยางซื่อหลาง
หยางซื่อหลางเป็นบุตรชายคนที่ 4 ในทั้งหมด 7 คนของหยางเย่แม่ทัพใหญ่สมัยซ่งไท่จงเป็นคนเก่งกาจในการรบแต่ดื้อรั้นและมีโรคประจำตัวคือโรคหอบเขาแอบหลงรักพานอี่เยียนบุตรสาวของอัครมหาเสนาพานเหรินเหม่ยแต่ก็ถูกผู้ใหญ่ทั้งสองฝ่ายกีดกันและทำให้ทั้งสองฝ่ายเป็นศัตรูกันหนักขึ้น
ยูเนียน
ยูเนียน  หรือ ส่วนรวม คือการดำเนินการของเซต เป็นการสร้างเซตใหม่ซึ่งเป็นผลจากการรวมสมาชิกทั้งหมดของเซตต้นแบบเข้าด้วยกัน เขียนแทนด้วยสัญลักษณ์ (คล้ายอักษรตัวใหญ่ U)
สมมติว่าเอกภพสัมพัทธ์ U ได้นิยามแล้ว กำหนดให้เซตสองเซต "A" และ "B" เป็นเซตย่อยของ U การยูเนียนจะให้ผลเป็นเซตใหม่ที่มีสมาชิกทั้งหมดที่ปรากฏอยู่ใน "A" หรือ "B" โดยไม่มีสมาชิกอื่นนอกเหนือจากนี้ นั่นคือ
หากทั้งสองเซตมีสมาชิกที่แตกต่างกัน นั่นคือสมาชิกของเซต "A" จะไม่ปรากฏในเซต "B" และในทางกลับกันด้วย ผลที่ได้จากการยูเนียนจะเป็นการนำสมาชิกทั้งหมดจากทั้งสองเซตมาใส่รวมกันทันที ตัวอย่างเช่น
ในกรณีที่ทั้งสองเซตมีสมาชิกบางส่วนซ้ำกัน การรวมสมาชิกจะไม่ส่งผลต่อภาวะเชิงการนับ (cardinality) ของเซต เนื่องจากสมาชิกตัวที่ซ้ำกันก็เสมือนมีอยู่เพียงตัวเดียวในเซต เช่นตัวอย่างนี้
ยูเนียนมีสมบัติต่างๆ ทางพีชคณิตดังต่อไปนี้
ยูเนียนจำกัด.
โดยทั่วไปแล้ว เราสามารถดำเนินการยูเนียนบนเซตหลายเซตได้พร้อมกัน เช่นการยูเนียนของเซต "A", "B", และ "C" จะประกอบด้วยสมาชิกทั้งหมดของ "A", สมาชิกทั้งหมดของ "B", และสมาชิกทั้งหมดของ "C" โดยไม่มีสมาชิกอื่นที่นอกเหนือจากนี้ นั่นหมายความว่า "x" จะเป็นสมาชิกของเซต ก็ต่อเมื่อ "x" เป็นสมาชิกของ "A" หรือ "x" เป็นสมาชิกของ "B" หรือ "x" เป็นสมาชิกของ "C"
เนื่องด้วยยูเนียนมีสมบัติการเปลี่ยนหมู่ ซึ่งไม่สำคัญว่าจะดำเนินการยูเนียนในลำดับใดก่อน ยูเนียนจำกัด จึงหมายถึงการดำเนินการยูเนียนเป็นจำนวนจำกัดของเซตกลุ่มหนึ่ง มิได้หมายความว่าเป็นการยูเนียนของเซตจำกัด
ยูเนียนไม่จำกัด.
อีกแนวคิดหนึ่งคือการยูเนียนเกี่ยวข้องกับกลุ่มของเซต ถ้าให้ M คือเซตที่มีสมาชิกเป็นกลุ่มของเซตเหล่านั้น (เซตของเซต) "x" จะเป็นสมาชิกของการยูเนียนของ M ก็ต่อเมื่อ มีเซต "A" ซึ่งเป็นสมาชิกของ M อย่างน้อยหนึ่งตัว และ "x" ก็เป็นสมาชิกของ "A" เขียนแทนด้วย formula_12 หรือ formula_13 ดังนี้
การยูเนียนของ M ในลักษณะนี้ไม่สำคัญว่า M จะมีจำนวนสมาชิก (จำนวนเซต) มากเท่าใด
สัญกรณ์ formula_15 หมายถึงการยูเนียนของกลุ่มเซต "Ai" ทั้งหมด โดยที่ "i" เป็นสมาชิกของเซตดัชนี "I" ซึ่งเป็นสัญกรณ์แบบเดียวกับการเขียนอนุกรม สำหรับ ยูเนียนไม่จำกัด (หรือยูเนียนอนันต์) เซตดัชนี "I" จะเป็นเซตไม่จำกัด เช่นจำนวนธรรมชาติ สามารถเขียนได้ดังนี้
อินเตอร์เซกชันสามารถแจกแจงได้บนยูเนียนไม่จำกัด
และยูเนียนไม่จำกัดสามารถผสานเข้ากับอินเตอร์เซกชันไม่จำกัด จนเกิดเป็นกฎนี้ขึ้นมา
ฝันติดไฟ หัวใจติดดิน
ฝันติดไฟ หัวใจติดดิน  เป็นภาพยนตร์ไทยในปี พ.ศ. 2540 นำแสดงโดย ศรราม เทพพิทักษ์, กุลสตรี ศิริพงษ์ปรีดา, อนันต์ บุนนาค, รวิชญ์ เทิดวงส์ ร่วมด้วย อรุณ ภาวิไล, วิทิต แลต, เกียรติศักดิ์ อุดมนาค, ปอรรัชม์ ยอดเณร, สุเทพ ประยูรพิทักษ์, ปิยะ เศวตพิกุล, พจน์ อานนท์, ดารณีนุช โพธิปิติ, ปทุมวดี เค้ามูลคดี, ปทุมรัตน์ วรมาลี, ภานุชนารถ ทองเจือ กำกับโดย องอาจ สิงห์ลำพอง
นัย (ศรราม เทพพิทักษ์) ชายหนุ่มที่รักและดูแล หนึ่ง (อนันต์ บุนนาค) พี่ชายแท้ ๆ ของตนเองที่พิการทางสมองเหมือนเด็กอายุ 10 ขวบ เพราะตอนเป็นเด็กหนึ่งได้เข้าไปช่วยนัยที่ติดอยู่ในบ้านที่กำลังไฟไหม้ นัยได้พบกับ พิม (กุลสตรี ศิริพงษ์ปรีดา) หญิงสาวผู้ใฝ่ฝันอยากจะเป็นนักร้อง นัยและพิมเริ่มมีความรู้สึกดี ๆ ต่อกัน ต่อมาฝันของพิมได้กลายเป็นความจริง เมื่อเธอเข้าประกวดร้องเพลง โดยมี ธนา (รวิชญ์ เทิดวงส์) หนุ่มนักธุรกิจคอยผลักดัน นัยรู้สึกตัวว่าไม่อาจสู้อะไรกับธนาได้ เลยพยายามห่างจากพิมไป
ต่อมา เบิ้ม (วิทิต แลต) ถูกตำรวจจับเพราะหนึ่งเป็นเหตุ เบิ้มตามมาล้างแค้นโดยทำให้หนึ่งถึงแก่ความตาย นัยจึงหนึไปอยู่ที่อื่น และได้พบกับพิมอีก ซึ่งพิมกลายเป็นคนรักของธนาไปแล้ว ทั้งหมดได้ดำเนินชีวิตตามความฝันของตน ท้ายที่สุดชายหนุ่มธรรมดา ๆ อย่างนัยก็ได้พบกับวิถีชีวิตที่เป็นตัวของตัวเอง
ทุกชีวิตมีฝัน ทุกความฝันมีไฟ ทุกหัวใจมีรัก
รางวัลตุ๊กตาทอง (พระสุรัสวดี) ประจำปี พ.ศ. 2540
ฝันติดไฟ หัวใจติดดิน เป็นภาพยนตร์ลำดับที่ 7 ของ บริษัท อาร์.เอส. ฟิล์ม เป็นการกำกับภาพยนตร์ครั้งแรกของ องอาจ สิงห์ลำพอง ผู้กำกับหนุ่มที่ผ่านงานการกำกับโฆษณาและมิวสิกวิดีโอในสังกัดของ อาร์.เอส. มาก่อน ภาพยนตร์ได้รับการวิจารณ์ในแง่ที่ไม่ดีนัก โดยถูกวิจารณ์ว่าเหมือนกับภาพยนตร์ดราม่าของฮ่องกง อีกทั้งการแสดงของนักแสดง โดยเฉพาะ อนันต์ บุนนาค ก็ลอกเลียนแบบบท "ฟอเรสต์ กัมป์" จากการแสดงของ ทอม แฮงค์ ที่ทำให้แฮงค์ได้รับรางวัลออสการ์สาขานักแสดงนำชายยอดเยี่ยมมาแล้ว อย่างเห็นได้ชัดเจน แต่ก็ทำให้อนันต์ บุนนาค ได้รับรางวัลตุ๊กตาทองสาขานักแสดงประกอบชายยอดเยี่ยมไป
ส่วนรวม
การยูเนียน
ยูเนี่ยน
เซอร์ โรเบิร์ต วอลโพล
ซาโตชิ
ซาโตชิ อาจหมายถึง:
ซาโตชิ (โปเกมอน)
ซาโตชิ  หรือชื่อภาษาอังกฤษว่า แอช เคตชัม  เป็นตัวละครเอกของโปเกมอนฉบับอนิเมะและฉบับมังงะที่ชื่อ "Electric Tale of Pikachu" ตัวของซาโตชินั้นมาจากตัวละครหลักที่ชื่อ เรด ในเกมโปเกมอนภาคเรดและบลู ชื่อของเขาเป็นชื่อเดียวกับผู้สร้างแฟรนไชส์โปเกมอนที่ชื่อ ซะโตะชิ ทะจิริ โดยชื่อซาโตชินั้นอาจแปลได้ว่า "ปัญญา" หรือ "เหตุผล" ส่วนชื่อภาษาอังกฤษของเขานั้นมีหลายความหมาย ชื่อท้ายภาษาอังกฤษมาจากการเล่นคำจากคำว่า "Gotta Catch 'em All!" ซึ่งเป็นสโลแกนของโปเกมอนภาคแรก สำหรับชื่อแรกของเขานั้น แอช (Ash) มีตัวอักษรเหมือนกับชื่อ (Satoshi) ยังมีคนอีกกลุ่มที่บอกว่าต้นไม้ที่ชื่อ "แอช" (Ash Tree) อาจเป็นที่มาของชื่อนี้ก็ได้ ซาโตชิเป็นเด็กผู้ชายอายุ 10 ปี โปเกม่อนคู่หูของซาโตชิคือ พิคาชู
ตัวละครซาโตชิ เป็นตัวละครที่มีจุดหมายอย่างแรงกล้านั้นก็คือการเอาชนะโปเกมอนลีคได้เป็นโปเกมอน มาสเตอร์อันดับ 1 ของโลก โดยเขาออกเดินทางร่วมกับ พิคาชู โปเกมอนที่ต่างไปจากโปเกมอนตัวอื่นตรงที่เจ้าพิคาชูตัวนี้ออกจะไม่ชอบการเข้าไปอยู่ในมอนสเตอร์บอลสักเท่าไหร่ โดยเขาอายุ 12 ปี
ซาโตชิเป็นผู้ที่มีจิตใจดี มีเมตตา รักโปเกมอน ทำให้มีเพื่อนๆมากมายร่วมออกเดินทางไปกับเขา ตัวอย่างก็เช่น ทาเคชิ หัวหน้าโรงยิมเมืองนิบิ ผู้เป็นเลิศด้านการใช้โปเกมอนประเภทหิน หรือ คาสึมิ เงือกสาว หัวหน้าโรงยิมเมืองฮานาดะ ผู้เป็นเลิศด้านการใช้โปเกมอนประเภทน้ำ ถึงแม้ในตอนหลังเพื่อนๆบางคนอาจมีความจำเป็นที่จะต้องหยุดการเดินทางร่วมกับซาโตชิ แต่ในทุกๆการเดินทางของเขา เขาก็มักจะได้พบกับเพื่อนใหม่ๆอยู่เสมอ
ซาโตชิมีโอกาสได้พบกับเหล่าโปเกมอนมายาและโปเกมอนในตำนาน หลายต่อหลายครั้ง ไม่ว่าจะเป็นในตอนที่เริ่มออกเดินทางเขาได้เจอกับ โปเกมอนแห่งหอคอย โฮโอ หรือโปเกมอนผู้พิทักษ์หมู่เกาะอย่าง ลูเกีย ไปจนถึงการได้พบผู้สร้างโลกโปเกมอนอย่าง อาร์เซอุส โปเกมอนแห่งเวลาอย่าง ดิอัลก้า โปเกมอนแห่งมิติห้วงอวกาศ พัลเกีย และโปเกมอนแห่งปฏิสสาร กีราติน่า
นอกจากการได้พบกับเหล่าโปเกมอนมากมายแล้ว เขายังเคยตกอยู่ในสถานการณ์อันตรายหลายต่อหลายครั้ง เช่นการเผชิญหน้ากับ มิวทู หรือการต่อสู้กับโปเกมอนแห่งพื้นดิน กราด้อน แต่ด้วยความกล้า เขาก็สามารถข้ามผ่านอุปสรรคไปได้ในทุกครั้งไป
ซาโตชิได้เข้าร่วมการแข่งขันโปเกมอนลีค ในทุกๆภูมิภาค แต่เขายังไม่เคยเป็นแชมป์โปเกมอนลีคเลยแม้แต่ครั้งเดียว จนล่าสุดที่ภูมิภาค Alola ซาโตชิ สามารถชนะ และกลายเป็นแชมป์ภูมิภาค Alola
ซาโตชิเคยอาศัยอยู่กับแม่ของเขาที่ชื่อ ฮานาโกะ จนกระทั่งเขาออกจากบ้านเพื่อเดินทางเป็นผู้ฝึกโปเกมอนเมื่ออายุได้ 10 ขวบ
สำหรับพ่อของซาโตชิยังไม่มีการแนะนำในอนิเมะ บอกเป็นนัย ๆ ไว้ว่าพ่อของซาโตชิครั้งหนึ่งเป็นผู้ฝึกโปเกมอนที่เริ่มเดินทางจากเมืองมาซาระ แต่ยังไม่ทราบแน่ชัดว่าเขายังมีชีวิตอยู่หรือไม่ ในแวดวงแฟนคลับโปเกมอนมีการพูดคุยอภิปรายกันถึงบุคลิกลักษณะของพ่อของซาโตชิ ทั้ง ๆ ที่ผู้เขียนเรื่องนี้ไม่ได้มุ่งความสนใจไปที่ลักษณะมุมมองชีวิตของซาโตชิ ตัวละครในเรื่องโปเกมอนที่แฟนคลับวางตัวไว้ให้เป็นพ่อของซาโตชิมีหลายตัว เช่น ซาคากิ (บอสของแก๊งร็อคเก็ต) ดร.ออคิดส์ และซิลเวอร์ ซึ่งปรากฏตัวใน Pokémon Chronicles ตอน The Search for the Legend (: H018)
บทสัมภาษณ์ของผู้เขียนโครงเรื่องโปเกมอนยืนยันว่าพ่อของซาโตชิเป็นผู้ฝึกโปเกมอนอยู่ในเขตคันโต พ่อของซาโตชิอาจจะหรืออาจจะไม่ได้แนะนำไว้ในเนื้อเรื่อง แต่เนื้อเรื่องจะเน้นไปที่การเติบโตของซาโตชิและการพัฒนาฝีมือผู้ฝึกโปเกมอน
ซาโตชิเป็นเด็กที่แตกต่างจากตัวละครหลักตัวอื่นที่มีพี่น้อง ยกเว้นฮิคาริ เค็นจิ ไอริส เซเรน่า มามาเนะ และ โก
โปเกมอนของซาโตชิ.
ซาโตชิได้จับโปเกมอนและเป็นมิตรกับเหล่าโปเกมอนมาตลอดเนื้อเรื่องของอนิเมะ แนวความคิดของเขาเกี่ยวกับการฝึกโปเกมอนคือโปเกมอนแต่ละตัวจะมีการผสมผสานระหว่างความเชื่อใจ มิตรภาพ และการถาโถมฝึกฝนเพื่อเอาชนะเคราะห์กรรมที่ต้องเผชิญ ซาโตชิจะต่อสู้กับโปเกมอนที่มีเหมือนกันพิคาชูได้ดีที่สุด กล่าวคือโปเกมอนที่มีความเร็ว หลบหลีกเก่ง และสามารถแสดงท่าโจมตีอันทรงพลังออกมาได้ แต่ซาโตชิก็จะใส่ใจฝึกฝนโปเกมอนที่อยู่กับเขาทุกตัวที่อยู่ในการดูแล ไม่ว่าจะเป็นตัวไหนก็ตาม รูปแบบการต่อสู้ของซาโตชิมักจะเป็นการต่อสู้แบบธรรมดาทั่วไป และผิดแผกไปจากกติกาพอสมควร และโปเกมอนของเขาเองก็ปฏิบัติเช่นนี้เช่นกัน โดยพอเมื่อเห็นโปเกมอนของตนมีความสุขกับการที่ได้เจอกับคนที่เข้าใจหรือบ้านเกิดของโปเกมอนตัวนั้น ซาโตชิจะปล่อยโปเกมอนนั้นให้เป็นอิสระหรือแลกเปลี่ยนไป เพราะเห็นว่าโปเกมอนที่ตนจับมานั้นมีความสุข พอเดินทางประจำเขตต่างๆ จะใช้โปเกมอนประจำเขตนั้น พอการเดินทางจบจะเอาโปเกมอนประจำเขตนั้นฝากให้กับดร.ออคิดส์ โดยไม่ว่าจะไปเขตไหนซาโตชิจะเอาพิคาชูเดินทางไปด้วยตลอดเวลาเคยมีครั้งหนึ่งที่เอปามแอบตามซาโตชิมาด้วย
ต่อไปนี้คือรายชื่อโปเกมอนที่ซาโตชิเป็นเจ้าของและเคยเป็นเจ้าของ
อยู่กับศ.โอคิโดะ.
หัวข้อนี้หมายถึง โปเกมอนถูกเก็บรักษาไว้กับ ศ.โอคิโดะ โดยที่ซาโตชิอาจเรียกมาใช้บ้างในบางครั้ง
อยู่กับศ.คุคุย.
หัวข้อนี้หมายถึง โปเกมอนที่ฝากไว้ที่บ้านของ ศ.คุคุย
อยู่กับศ.ซากุรางิ.
หัวข้อนี้หมายถึง โปเกมอนที่ฝากไว้ที่สถาบันวิจัยของ ศ.ซากุรางิ
อยู่ระหว่างการฝึกฝน.
หัวข้อนี้หมายถึงโปเกมอนที่ซาโตชิเป็นเจ้าของ แต่ฝากให้เทรนเนอร์คนอื่นนำไปฝึกฝน
หัวข้อนี้หมายถึงโปเกมอนที่ซาโตชิเคยเป็นเจ้าของ
เคยเดินทางด้วยกัน.
หัวข้อนี้หมายถึงโปเกมอนที่เคยเดินทางร่วมกับซาโตชิโดยไม่ได้จับเข้ามอนสเตอร์บอล
ตำบลศีรษะจรเข้น้อย
ศีรษะจรเข้น้อย เป็นตำบลหนึ่งในอำเภอบางเสาธง จังหวัดสมุทรปราการ
ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้น้อย" และ "ตำบลศีรษะจรเข้ใหญ่" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน
อะเว
อะเว  เป็นคำในภาษาละติน เป็นการแสดงความเคารพหรือการทักทายของชาวโรมัน หมายถึง "ขอให้เป็นสุข"
ส่วนใหญ่คำดังกล่าวมักจะใช้กล่าวทำความเคารพแก่จักรพรรดิแห่งโรมันหรือผู้มีอำนาจอื่น ๆ แต่ภายหลังจากนั้น ในคริสต์ศตวรรษที่ 20 ลัทธิฟาสซิสต์ได้นำไปดัดแปลงไปใช้ในการทักทาย โดยในนาซีเยอรมนี คำว่า "อะเว" แปลเป็นภาษาเยอรมันว่า "ไฮล์"
การคารวะแบบเบลลามี
การคารวะแบบเบลลามี  เป็นสัญลักษณ์มือซึ่งคิดค้นขึ้นโดยฟรานซิส เบลลามีเพื่อใช้ประกอบการมอบคำปฏิญาณแก่ธงชาติสหรัฐอเมริกา ซึ่งได้ดัดแปลงมาจากการคารวะแบบโรม หรือเป็นที่รู้จักกันว่า "การคารวะธงชาติ" ถูกใช้ครั้งแรกในวันที่ 12 ตุลาคม ค.ศ. 1892 ต่อมา การคารวะของพลเรือนได้เปลี่ยนเป็นการกำมือแนบกับหัวใจ และได้เพิ่มไปใช้แขนตามการคิดค้นของเบลลามี
ในช่วงคริสต์ทศวรรษ 1920 ลัทธิฟาสซิสต์ได้ดัดแปลงการคารวะแบบโรมเพื่อการฟื้นฟูวัฒนธรรมโรมันโบราณ ต่อมา พรรคนาซีได้ลอกเลียนแบบแนวคิดดังกล่าวได้เกิดเป็นการคารวะฮิตเลอร์ขึ้นมา ภายหลังจากการโจมตีที่เพิร์ลฮาร์เบอร์ ในปี ค.ศ. 1941 ประธานาธิบดีแฟรงกลิน โรสเวลต์ ได้เปลี่ยนไปใช้การกำมือแนบกับหัวใจเพื่อป้องกันความสับสนกับการสดุดีฮิตเลอร์ ซึ่งสภาคองเกรสได้อนุมัติในประมวลธง เมื่อวันที่ 22 มิถุนายน ค.ศ. 1942
การโจมตีที่เพิร์ลฮาร์เบอร์
แฟรงกลิน โรสเวลต์
ซีค ไฮล์
"ซีค ไฮล์"  เป็นคำในภาษาเยอรมัน แปลว่า "ชัยชนะ จงเจริญ" ส่วนใหญ่มักจะใช้ในการชุมนุมทางการเมืองระหว่างยุคนาซีเยอรมนี เมื่อพบกับบุคคลอื่น ควรทำความเคารพด้วยการแสดงการคารวะแบบนาซีและเปล่งเสียง "ไฮล์ ฮิตเลอร์" ส่วนคำว่า "ซีค ไฮล์" มีความแตกต่างกันตรงที่ว่าคำดังกล่าวสงวนไว้ใช้เฉพาะกับการชุมนุมของกลุ่มคนขนาดใหญ่ อย่างเช่น การชุมนุมที่เนือร์นแบร์คเท่านั้น ซึ่งประชาชนนับพันจะเปล่งเสียง "ซีค ไฮล์"
ส่วนในประเทศเยอรมนีในปัจจุบัน การเขียนคำดังกล่าว การออกเสียงหรือการชูแขนขวาขึ้นเป็นการกระทำผิดกฎหมายในเยอรมนี ซึ่งมีโทษจำคุกสามปี ยกเว้นการใช้ทางศิลปะการแสดง การเรียนการสอนและทางวิทยาศาสตร์ซึ่งพ้นจากการลงโทษดังกล่าว
ลอนดอน อาย
คมชัดลึก อวอร์ด ครั้งที่ 6
คมชัดลึก อวอร์ด ครั้งที่ 6 ประจำปี พ.ศ. 2551 จัดโดยหนังสือพิมพ์คมชัดลึก จัดขึ้นเมื่อวันที่ 23 มีนาคม พ.ศ. 2552 ณ โรงละครเซ็นเตอร์พอยท์ เพลย์เฮาส์ ศูนย์การค้าเซ็นทรัลเวิลด์ เขตปทุมวัน กรุงเทพมหานคร โดยในส่วนของภาพยนตร์และละครโทรทัศน์ โดยแบ่งการมอบรางวัลเป็น 3 ช่วย คือ "จ๋า - ณัฐฐาวีรนุช ทองมี" และ "พอล - ภัทรพล ศิลปาจารย์" รับหน้าที่เป็นพิธีกรในช่วงการมอบรางวัลประเภทภาพยนตร์ ส่วนประเภทละครและรางวัลยอดนิยม "ชมพู่ - อารยา เอ ฮาร์เก็ต" และ "หนุ่ม - กรรชัย กำเนิดพลอย" รับหน้าที่พิธีกร
ข้าวเหนียวมะม่วง
ข้าวเหนียวมะม่วง เป็นขนมพื้นถิ่นในเอเชียตะวันออกเฉียงใต้หลายประเทศ นิยมรับประทานในช่วงฤดูร้อน เนื่องจากเป็นฤดูเก็บเกี่ยวมะม่วง ทำมาจากข้าวเหนียว มะม่วง และกะทิ มีอายุการเก็บรักษาที่สั้นและมีปริมาณแคลอรี่ น้ำตาล และปริมาณไขมันสูง
ข้าวเหนียวมะม่วงโดยทั่วไปประกอบด้วยข้าวเหนียวมูนที่แต่งรสหวานโดยใช้น้ำตาลโตนดหรือน้ำตาลมะพร้าว มูนเข้ากับกะทิและเกลือ รูปแบบที่รับประทานในประเทศไทยนิยมใช้มะม่วงสุกซึ่งมีรสหวานกว่ามะม่วงดิบ โดยนิยมใช้มะม่วงน้ำดอกไม้เป็นพิเศษ และอาจพบว่าใช้มะม่วงอกร่องได้เช่นกัน
ข้าวเหนียวมะม่วงในแต่ละภูมิภาค.
ไม่เป็นที่แน่ชัดว่าข้าวเหนียวมะม่วงในไทยมีที่มาอย่างไร บ้างสันนิษฐานว่าข้าวเหนียวมะม่วงมีมาตั้งแต่สมัยอยุธยาตอนปลาย ในกาพย์เห่ชมเครื่องคาวหวาน ระบุว่า "หวนห่วงม่วงหมอนทอง อีกอกร่องรสโอชา คิดความยามนิทรา อุราแนบแอบอกอร" เป็นการเอ่ยถึงมะม่วงอกร่องแต่ไม่ได้ระบุว่าทานกับข้าวเหนียว ในสมัยพระบาทสมเด็จพระจุลจอมเกล้าเจ้าอยู่หัว มีการกินข้าวเหนียวมูนคู่กับมะม่วงสุก บ้างก็ว่าข้าวเหนียวมะม่วงเพิ่งมีมาไม่ถึงร้อยปี แม้ว่าข้าวเหนียวมะม่วงมีต้นกำเนิดมาจากประเทศไทย (หรือให้เจาะจงคือภาคเหนือของประเทศ) แต่ก็พบในหลายประเทศทั้งเอเชียตะวันออกเฉียงใต้และเอเชียใต้
ในฟิลิปปินส์ ข้าวเหนียวมะม่วงเรียกว่า "ปูโตมายา" (Puto Maya) มีต้นกำเนิดจากจังหวัดเซบู ประกอบด้วยข้าวเหนียว น้ำขิงสดและน้ำกะทิ มักห่อด้วยใบตองรูปสามเหลี่ยมหรือกลม เสิร์ฟพร้อมมะม่วงสุกหั่นอยู่ด้านข้าง กินกับช็อกโกแลตร้อน ในกัมพูชา ข้าวเหนียวมะม่วงเรียกว่า "เบย์ดอมเนิบ" (Bey Dom Neib) ส่วนข้าวเหนียวใช้ส่วนผสมข้าวเหนียวกับน้ำตาลปี๊บ บางสูตรมีส่วนผสมของถั่วดำอยู่ในข้าว ราดด้วยน้ำกะทิที่ชุ่มกว่าข้าวเหนียวมะม่วงไทย ข้าวเหนียวมะม่วงในประเทศลาวเรียกว่า "ข้าวเหนียวหมากม่วง" ในเวียดนามเรียกว่า "Xôi Xoài"
ในวัฒนธรรมร่วมสมัยของไทย.
ในช่วง พ.ศ. 2519 เป็นต้นมา วลี "ข้าวเหนียวมะม่วง" เคยถูกใช้เป็นสแลงทางการเมืองแปลว่า "การถูกบังคับให้เสียชีวิตอย่างปริศนาโดยผู้มีอำนาจ" ซึ่งเกิดจากข่าวการเสียชีวิตของพลเอก กฤษณ์ สีวะรา อดีตผู้บัญชาการทหารสูงสุดและรัฐมนตรีว่าการกระทรวงกลาโหม ในรัฐบาลของเสนีย์ ปราโมช กฤษณ์เป็นหนึ่งในผู้มีอำนาจทางทหารที่ขัดกันกับกลุ่มอำนาจทหารของถนอม กิตติขจร กฤษณ์เสียชีวิตในวันที่ 16 เมษายน พ.ศ. 2519 หลังรักษาที่โรงพยาบาลพระมงกุฎ ด้วยอาการ ‘ท้องเฟ้อ’ หลังจากเล่นกอล์ฟ และรับประทานข้าวเหนียวมะม่วง เขาเสียชีวิตในวันก่อนที่จะได้รับโปรดเกล้าฯ ให้เป็นรัฐมนตรีว่าการกระทรวงกลาโหม วลี "ข้าวเหนียวมะม่วง" จึงถูกนำมาใช้เรียกเหตุการณ์การเสียชีวิตอย่างเป็นปริศนา ที่มีการตั้งข้อสงสัยทั่วไปว่าเกิดจากการกำจัดคู่แข่งทางการเมืองของถนอมซึ่งเป็นคู่แข่งทางอำนาจและการเมือง
ในวันที่ 17 เมษายน พ.ศ. 2565 แร็ปเปอร์ชาวไทย มิลลิ ขึ้นแสดงดนตรีในเทศกาลดนตรีและศิลปะโคเชลลาแวลลีย์ เป็นศิลปินไทยคนแรกที่ได้แสดงในเทศกาลนี้ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อของหวานจานดังกล่าวเพิ่มขึ้นในประเทศไทย ผู้ให้บริการขนส่งอาหารรายหนึ่งระบุกับ สนุกดอตคอม ว่ามียอดสั่งซื้อข้าวเหนียวมะม่วงเพิ่มขึ้นเท่าตัวในวันนั้น และมีร้านจำหน่ายข้าวเหนียวมะม่วงแห่งหนึ่งในกรุงเทพมหานครรายงานกับไทยรัฐว่าต้องเตรียมข้าวเหนียวเพิ่มถึง 30 กิโลกรัมเพื่อรองรับกับความต้องการที่เพิ่มขึ้นจากกระแสข้าวเหนียวมะม่วงของมิลลิ นอกจากนี้มีผู้ใช้อินเทอร์เน็ตจากประเทศไทย เข้าไปค้นหาในกูเกิลด้วยคีย์เวิร์ดชื่ออาหารดังกล่าวเพิ่มสูงขึ้นด้วย
เรียว โทมิโอกะ
เรียว โทมิโอกะ ) เกิดที่จังหวัดฮกไกโด กรุ๊ปเลือด O
เริ่มเข้าวงการบันเทิงเมื่อปี 2002 ได้แสดงในซีรีส์ญี่ปุ่นชื่อดังเรื่อง dr. koto shinryoujo ที่ได้รับรางวัลมากมาย
แฮเดน พาเนทเทียร์
ณิชชยาณัฐ ศิริพงศ์ปรีดา (ชื่อเดิม กุลสตรี ศิริพงศ์ปรีดา) ชื่อเล่น นิ้ง (เกิดวันที่ 2 สิงหาคม พ.ศ. 2516) นักแสดง นักร้องและนางแบบชาวไทย
กุลสตรี ศิริพงศ์ปรีดา หรือ กุลสตรี อินทรศักดิ์ มีชื่อเล่นว่า นิ้ง เกิดในครอบครัวคนไทยเชื้อสายจีน จบการศึกษาระดับปริญญาตรีจากมหาวิทยาลัยเซนต์จอห์น คณะนิเทศศาสตร์ การโฆษณา และ มหาวิทยาลัยรามคำแหง คณะรัฐศาสตร์ การเมือง การปกครอง ผลงานการแสดงครั้งแรกจากการถ่ายโฆษณานมเปรียวโยโมสต์ ถ่ายทำที่นาริตะ ประเทศญี่ปุ่น
เธอได้เปิดตัวในฐานะนักแสดงภายใต้สังกัด​ อาร์เอส​ โปรโมชั่น และได้ใช้ชื่อ​ "กุลสตรี​ ศิริพงศ์ปรีดา" จนถึงปัจจุบัน
มีผลงานละครเป็นที่น่าจดจำคือ รับบท "ดาว" จากเรื่อง "ภูตพิศวาส" ทางช่อง 7 ในปี พ.ศ. 2538 คู่กับทัช ณ ตะกั่วทุ่ง และได้แสดงคู่กันอีกครั้ง ในภาพยนตร์ของอาร์.เอส.เรื่อง "เกิดอีกทีต้องมีเธอ" ในปีเดียวกัน ซึ่งมีข่าวว่าทั้งคู่คบหาดูใจกันอีกด้วย
ได้รับรางวัลตุ๊กตาทองนักแสดงนำหญิงยอดเยี่ยม ในปี พ.ศ. 2540 จากภาพยนตร์เรื่อง "ฝันติดไฟ หัวใจติดดิน"
เคยคบหากับทัช ณ ตะกั่วทุ่ง นักร้องร่วมค่าย ต่อมาได้เลิกรากับทัชหลังจากคบกันมานาน 7 ปี และผันตัวเองออกจากวงการบันเทิงไปเป็นแอร์โฮสเตสของสายการบินไทยแอร์เอเชีย และคบหากับ นาวาอากาศเอกไพรรัตน์ อินทรศักดิ์ ซึ่งเป็นกัปตันสายการบินเดียวกัน (ภายหลังได้เปลี่ยนชื่อเป็น กัปตันพิตตินันท์ อินทรศักดิ์) และได้แต่งงานกันในวันที่ 30 ธันวาคม พ.ศ. 2549
กรมพระศรีสุดารักษ์
บิกบีต
บิ๊กบีต  (หรือ เคมิคอลเบรก) เป็นคำที่เกิดขึ้นตั้งแต่กลางคริสต์ทศวรรษ 1990 โดยสื่อมวลชนอังกฤษที่อธิบายถึงแนวดนตรีของศิลปินอย่าง เดอะเคมิคอลบราเทอร์ส แฟตบอยสลิม เดอะคริสตอลเมธอด โพรเพลเลอร์เฮดส์ และเดอะโพรดิจี ที่เป็นแบบฉบับในการผลักดัน โดยใช้จังหวะเบรกบีตหนัก ๆ เข้ากับการวนไปมาจากเครื่องสังเคราห์และรูปแบบทั่วไปของรูปแบบดนตรีแนวอีเลกโทรนิกอย่างเช่น เทคโนและแอซิดเฮาส์
เอจออฟมีโธโลจี
เอจออฟมีโธโลจี  หรือมักย่อเป็น AoM เป็นเกมคอมพิวเตอร์แนววางแผนเรียลไทม์ ซึ่งมีเนื้อหาของปรัมปราวิทยา พัฒนาโดย เอนเซมเบิลสตูดิโอส์ และจัดจำหน่ายโดยไมโครซอฟท์เกมสตูดิโอส์ ออกวางจำหน่ายเมื่อวันที่ 1 พฤศจิกายน พ.ศ. 2545 ในทวีปอเมริกาเหนือ และอีกหนึ่งสัปดาห์ต่อมาในทวีปยุโรป
เอจออฟมีโธโลจีเป็นเกมที่พัฒนาต่อยอดมาจากเกมคอมพิวเตอร์ชุดเอจออฟเอ็มไพร์ส โดยได้รับแรงบันดาลใจมาจากปรัมปราและตำนานของกรีซโบราณ อียิปต์โบราณ และนอร์ส มากกว่าเหตุการณ์ทางประวัติศาสตร์ อย่างไรก็ตาม รูปแบบการเล่นหลายอย่างยังคงคล้ายคลึงกับเกมชุดเอจออฟเอ็มไพร์ส เนื้อหาในโหมดเนื้อเรื่องเป็นเรื่องราวของนายพลเรือชาวแอตแลนติส อาร์แคนทอส ผู้ซึ่งถูกบังคับให้ท่องไปยังดินแดนของวัฒนธรรมทั้งสามในเกมเพื่อตามล่าไซคลอปส์ ผู้ซึ่งเป็นศัตรูของแอตแลนติสเช่นเดียวกับโพไซดอน
เอจออฟมีโธโลจีประสบความสำเร็จในด้านการขายอย่างมาก ในแง่ยอดขายที่จำหน่ายได้มากกว่า 1 ล้านชุดภายในสี่เดือนนับจากวันออกจำหน่ายวันแรก ทั้งยังได้คะแนนสูงถึง 89% ในการจัดอันดับเกมจากทั้งเกมแรงกิงส์และเมตาคริติก